CELEX: 62009CB0298
Language: da
Date: 2010-06-16 00:00:00
Title: Sag C-298/09: Domstolens kendelse (Sjette Afdeling) af 16. juni 2010 — RANI Slovakia s.r.o. mod Hankook Tire Magyarország Kft (anmodning om præjudiciel afgørelse fra Fővárosi Bíróság Gazdasági Kollégiuma — Republikken Ungarn) (Procesreglementets artikel 104, stk. 3, første afsnit — tiltrædelse af Den Europæiske Union — fri udveksling af tjenesteydelser — direktiv 96/71/EF — udstationering af arbejdstagere som led i udveksling af tjenesteydelser — vikarbureau — krav om hjemsted i den medlemsstat, hvor ydelsen præsteres)

23.10.2010   
            
            
               DA
            
            
               Den Europæiske Unions Tidende
            
            
               C 288/14
            
         
      Domstolens kendelse (Sjette Afdeling) af 16. juni 2010 — RANI Slovakia s.r.o. mod Hankook Tire Magyarország Kft (anmodning om præjudiciel afgørelse fra Fővárosi Bíróság Gazdasági Kollégiuma — Republikken Ungarn)
      (Sag C-298/09) (1)
      
      (Procesreglementets artikel 104, stk. 3, første afsnit - tiltrædelse af Den Europæiske Union - fri udveksling af tjenesteydelser - direktiv 96/71/EF - udstationering af arbejdstagere som led i udveksling af tjenesteydelser - vikarbureau - krav om hjemsted i den medlemsstat, hvor ydelsen præsteres)
      (2010/C 288/22)
      Processprog: ungarsk
      
         Den forelæggende ret
      
      Fővárosi Bíróság Gazdasági Kollégiuma
      
         Parter i hovedsagen
      
      
         Sagsøger: RANI Slovakia s.r.o.
      
         Sagsøgt: Hankook Tire Magyarország Kft
      
         Sagens genstand
      
      Anmodning om præjudiciel afgørelse — Fővárosi Bíróság — fortolkning af artikel 3, litra c), EF, af artikel 49 EF, 52 EF og 54 EF samt af Europa-Parlamentets og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser (EFT L 18, s. 1) — national lovgivning, der forbeholder udøvelse af virksomhed som vikarbureau for selskaber med hjemsted på nationalt område
      
         Konklusion
      
      
                  1)
               
               
                  Artikel 49 EF-54 EF kan ikke fortolkes således, at en medlemsstats lovgivning om udøvelse af virksomhed som vikarbureau, der var gældende på tidspunktet for denne stats tiltrædelse af Den Europæiske Union, fortsat er gyldig, så længe Rådet for Den Europæiske Union ikke har vedtaget et program eller direktiver til gennemførelse af disse bestemmelser med henblik på at fastsætte betingelserne for liberalisering af den omhandlede kategori af tjenesteydelser.
               
            
                  2)
               
               
                  Hverken 19. betragtning til Europa-Parlamentet og Rådets Direktiv 96/71/EF af 16. december 1996 om udstationering af arbejdstagere som led i udveksling af tjenesteydelser eller dettes artikel 1, stk. 4, kan fortolkes således, at en medlemsstat kan forbeholde udøvelse af virksomhed som vikarbureau for selskaber med hjemsted på nationalt område eller behandle disse mere gunstigt hvad angår tilladelse til den omhandlede virksomhed end de virksomheder, der er etableret i en anden medlemsstat.
               
            
                  3)
               
               
                  Artikel 49 EF-54 EF skal fortolkes således, at de er til hinder for en lovgivning i en medlemsstat som den i hovedsagen omhandlede, der forbeholder udøvelse af virksomhed som vikarbureau for selskaber med hjemsted på nationalt område.
               
            
         (1)  EUT C 267 af 7.11.2009.